A Vajdaság

Ahogyan Magyarországot három tájegységre osztja a két nagy folyó: a Duna és a Tisza, a Vajdaságban is fontos szerepet játszik e két folyam. A Duna miután áthömpölygött Szerbiába, határfolyóvá vedlett.

 A Duna-Tisza közét hívjuk Bácskának, a Tiszántúlt Bánátnak (Bánságnak). A Duna és a Száva közé ékelődött bortermő vidéket pedig Szerémségnek.

A tisztelt állatorvosok már megismerkedhettek Észak-Bácskával. Pár évvel ezelőtt Szabadkán és Palicson volt MÁVSZ Szakmai Konferencia. Bánátban Versec volt házigazdája egy Konferenciának.

Idén,2014-ben Újvidék várja a látogatókat.

 Újvidék (Novi Sad) a tartomány székvárosa. A Duna bal partján és a Fruska gora (Tarcal -hegység) északi lejtőin terül el.

**Látnivalók**

* Újvidék főterén (Szabadság tér) áll a városháza, ahonnan az utcák legyezőszerűen nyílnak szét. Itt található még a neogótikus katolikus templom (Mária Neve templom).
* A város főteréről nyílik a Zmaj utca (Zmajeva ulica). Ezen utca végén található az újvidéki szerb püspök palotája (Vladičanski dvor).
* A másik nevezetes utca a Duna utca (Dunavska ulica), mely a Duna parkba (Dunavski park) torkollik.
* Pétervárad a középkorban a törökök elleni védelmet szolgálta, ma múzeum és jelentős kirándulóhely .Minden év júliusában itt zajlik (szó szerint) az Exit nevű nemzetközi zenei fesztivál.(A Szigethez hasonlítanám).
* A vár toronyórájának mutatói fordított szerepűek. A nagymutató mutatja az órák múlását abból a célból, hogy a Dunán elhaladó hajók messziről láthassák a helyi időt.

E kiemelt nevezetességeket meg is fogjuk tekinteni.

Újvidék egyetemi város . Többek között állatorvosképzés is folyik a székvárosban.















Tisztelettel Szecsődi Judit

Becse,2014.februárja

eurofarm@neobee.net